stanford-oval/wikipedia huggingface dataset:
גדעון טיש

גדעון טיש (נולד ב-13 באוקטובר 1939) הוא כדורגלן עבר ישראלי ששיחק בעמדת הקשר בשנות ה-50 וה-60, ונחשב לאחד הכדורגלנים הבולטים של הפועל תל אביב בכל הזמנים.
קריירה

טיש גדל במחלקת הנוער של הפועל תל אביב וכבר בגיל 16 שותף במשחקי קבוצת הבוגרים. ב-17 בדצמבר 1955 כבש את שערו הראשון בקריירה, בניצחון 5–1 על הפועל כפר סבא. בשנת 1957 זכה עם הפועל תל אביב באליפות הראשונה של המועדון מאז קום המדינה, והשישית בסך הכל. לאחר מכן הפך טיש לשחקנה המוביל של הקבוצה, לצידם של יעקב חודורוב, אמציה לבקוביץ' ורחביה רוזנבוים, ולאחד הקשרים הטובים בישראל. בשנת 1961 זכה עם הקבוצה בגביע המדינה הראשון שלה מאז קום המדינה (והשביעי בסך הכל), כאשר במשחק הגמר מול האלופה הפועל פתח תקווה כבש טיש את שער הניצחון. באותה שנה היה טיש מלך השערים של הפועל תל אביב, הישג אותו שיחזר גם בשנת 1963. בעונת 1962/1963 זכה טיש בתואר כדורגלן העונה בישראל ביחד עם יעקב חודורוב.
בשנת 1964, במהלך משחק מול הפועל באר שבע באצטדיון בלומפילד, שבר טיש את רגלו ונדרש לתקופת החלמה ארוכה. כשחזר לשחק בעונה שלאחר מכן התקשה לשחזר את יכולתו מלפני הפציעה, אך בשנת 1966 כבר הוביל את הקבוצה לאליפות נוספת כשהוא מסיים כמלך השערים של הקבוצה בצוותא עם יחזקאל חזום, וכשלצידו מככבים שייע פייגנבוים, דוד פרימו שים בן יהונתן, שבי בן ברוך ודני בורסוק. לאחר מכן עזב את הקבוצה ועבר להפועל הרצליה, שם שימש כמאמן-שחקן, אך כעבור שנתיים חזר להפועל תל אביב וזכה עמה באליפות נוספת בשנת 1969, שאחריה פרש ממשחק פעיל.
בסך הכל כבש טיש 55 שערים במדי הפועל תל אביב, והוא מדורג במקום השביעי בטבלת מלך השערים של הקבוצה בכל הזמנים.
קריירה > נבחרת ישראל

טיש זומן לראשונה לנבחרת ישראל כאשר היה בן 17 ובכך היה לשחקן הצעיר ביותר שלבש את מדי הנבחרת (שיא שנשמר זמן רב עד הופעתו של גיא אסולין בשנת 2008). ב-15 בינואר 1958 ערך את הופעת הבכורה שלו, במשחק מול נבחרת ויילס במסגרת מוקדמות מונדיאל 1958, שנערך באצטדיון רמת גן.
לזכותו של טיש 36 הופעות בסך הכל במדי הנבחרת, עמה שיחק גם בגביע אסיה 1960 ומוקדמות מונדיאל 1962. טיש זכה עם הנבחרת בגביע אסיה 1964 שנערך בישראל, ובמסגרת זו כבש את שערו הבודד במדים הלאומיים, במשחק מול נבחרת קוריאה הדרומית באצטדיון רמת גן, שהיה גם למשחקו האחרון בנבחרת.
חיים האישיים

טיש שירת בפיקוד הנח"ל, וכלוחם במלחמת ששת הימים, מלחמת יום כיפור, מלחמת ההתשה ומלחמת לבנון הראשונה.
בשנת 2010 הוענק לו תואר יקיר העיר חולון.
בעבר עבד טיש כנהג בחברת אגד. לטיש ורעייתו שלוש בנות.
תארים

גביע אסיה: 1964
אליפות: 1956/1957, 1965/1966, 1968/1969
גביע המדינה: 1960/1961
כדורגלן העונה בישראל: 1962/1963
הערות שוליים

↑  אשר גולדברג, גביע המדינה הראשון של הפועל תל אביב, באתר ההתאחדות לכדורגל בישראל
↑  אשר גולדברג, הקאמבק של גדעון טיש, באתר ההתאחדות לכדורגל בישראל
↑  עיריית חולון - יקירי העיר - טיש גדעון
| ‏‏נבחרת ישראל‏ - גביע אסיה בכדורגל 1960 (מקום שני) |
| --- | --- | --- |
|   אמר |   אהרונסקינד |   עצמון |   בנבנישתי |   גולדשטיין |   גלזר |   חודורוב |   קלמי |   ר. לוי |   ש. לוי |    לבקוביץ' |   מויססקו |  מנצ'ל |   נהרי |  סטלמך |  טיש |  ויסוקר | מאמן: מאנדי  |   אמר |   אהרונסקינד |   עצמון |   בנבנישתי |   גולדשטיין |   גלזר |   חודורוב |   קלמי |   ר. לוי |   ש. לוי |    לבקוביץ' |   מויססקו |  מנצ'ל |   נהרי |  סטלמך |  טיש |  ויסוקר | מאמן: מאנדי  | ישראל |
| ‏‏נבחרת ישראל‏ - גביע אסיה בכדורגל 1964 (אלופת אסיה) |
| --- | --- | --- |
|   לוין |   ויסוקר |   בכר |   קלמי |   ליאון |   מתניה |   פרימו |   קצב |   לבקוביץ' |   מהלל |    שפיגלר |   סטלמך |  טיש |   אהרוני |  קליש |  לוי |  טלבי |  יאנג | מאמן: מרימוביץ'  |   לוין |   ויסוקר |   בכר |   קלמי |   ליאון |   מתניה |   פרימו |   קצב |   לבקוביץ' |   מהלל |    שפיגלר |   סטלמך |  טיש |   אהרוני |  קליש |  לוי |  טלבי |  יאנג | מאמן: מרימוביץ'  | ישראל |
ג'נה ראסל

| --- | --- |

ג'נה ראסל
 לידה:  5 באוקטובר 1967 (בת 57) פדינגטון, הממלכה המאוחדת 
 מדינה:  הממלכה המאוחדת 
 מקום לימודים:  בית הספר למשחק של סילביה יאנג 
 בן או בת זוג:  ריי קולטהרד 
 פרסים והוקרה:  פרס עולם התיאטרון (2008)  פרס אוליבייה 
 פרופיל ב-IMDb
 
ג'נה ראסל (באנגלית: Jenna Russell; נולדה ב-5 באוקטובר 1967) היא שחקנית וזמרת אנגלייה. היא הופיעה על הבמות בלונדון במחזות זמר ובמחזות דרמה, בין השאר עם הלהקה השייקספירית המלכותית. ראסל שיחקה בתפקיד דוט במחזמר "יום ראשון בפארק עם ג'ורג'" בתיאטראות וסט אנד ובברודוויי. היא הייתה מועמדת לפרס טוני, וב-2006 זכתה בפרס אוליבייה לשחקנית הטובה ביותר במחזמר. עוד הופיעה ראסל בסדרות טלוויזיה כגון הסדרה "Born and Bred".
ב-2016 החלה לגלם את מישל פולר באופרת הסבון "איסטאנדרס".
ביוגרפיה

ראסל נולדה בלונדון וגדלה בעיר דנדי. היא למדה בבית הספר למשחק סילביה יאנג.
ב-1985 הופיעה ראסל בתפקיד כריסטין, חברתו של מתיו, בסדרה הקומית "Home to Roost" של רשת ITV.
הקריירה של ראסל התחילה כשחקנית מחליפה לתפקידים של אפונין ופנטין במחזמר "עלובי החיים", מאוחר יותר גילמה את פנטין. בתחילת הקריירה שלה הופיעה עם הלהקה השייקספירית המלכותית. בין המחזות בהם השתתפה היו "אופרת הקבצנים" בתפקיד לוסי לוקיט באפריל 1992, וכן באפריל 1993 במרכז האמנויות ברביקן. היא שיחקה בהפקה של הלהקה השייקספירית המלכותית של המחזה "Wildest Dreams" מאת אלן אייקבורן שהוצג בברביקן בדצמבר 1993.
מ-1990 עד 1992 שיחקה ראסל בתפקיד ראשי בדמות מגי לומקס בסיטקום "On the Up" של ה-BBC. היא שרה את שיר הנושא בסדרה הקומית "ננס אדום", הקלטה ששימשה את כל העונות של הסדרה במשך 28 שנים.
בינואר 2000 הופיעה במחזה "ביום בהיר אפשר לראות לנצח" בתפקיד דייזי, במרץ 2001 שיחקה במחזה "Hello Again", וביוני 2000 בקונצרט בשם "The Cutting Edge", שלושתם בתיאטרון בריידוול. עוד בתיאטרון הופיעה ראסל במחזה "החברה הגבוהה" בתפקיד טרייסי לויד בתיאטרון שפילד קרוסיבל, גלימה את סאלי הצעירה במחזה "Follies" בתיאטרון שפטסברי ב-1987, שיחקה בתפקיד ברטרנד במחזה "מרטין גר" בתיאטרון הנסיך אדוארד בווסט אנד ב-1998, גילמה את פליסיטי במחזה "Landslide" בווסט יורקשייר פלייהאוס בלידס, והשתתפה במחזה "שלוש אחיות" בתיאטרון רויאל קורט.
היא עזבה את הקאסט של המחזה "Songs for a New World" כדי לגלם את התפקיד של דבורה גילדר בסדרת הטלוויזיה "Born and Bred" מ-2002 עד 2005.
ב-2005 הופיעה ראסל בשני פרקים בסדרת המדע בדיוני "דוקטור הו" בפרק "Bad Wolf" וב-"The Parting of the Ways". עוד באותה שנה שיחקה בתפקיד שרה בראון בהפקה של המחזמר "ברנשים וחתיכות" בווסט אנד לצדם של יואן מקגרגור, נייג'ל הרמן, שרה לנקשייר, ג'יין קרקובסקי ונייג'ל לינדזי. ב-2006 הייתה ראסל מועמדת על הופעתה לפרס אוליבייה לשחקנית הטובה ביותר במחזמר. ב-2006 החליפה ראסל את אנה-ג'יין קייסי בתפקיד דוט / מארי בהפקה המחודשת בלונדון של המחזה "יום ראשון בפארק עם ג'ורג'" מאת סטיבן סונדהיים, עליו זכתה ב-2007 בפרס אוליבייה לשחקנית הטובה ביותר במחזמר.
ב-2006 גילמה ראסל את איימי לצדה של פליסיטי קנדל בהפקה מחודשת של המחזה "עולמה של איימי". ב-2008 שבה וגילמה את דוט בהפקה של "יום ראשון בפארק עם ג'ורג'" בברודוויי. הצגת הבכורה הייתה ב-21 בפברואר 2008, והיא הוצגה עד 28 ביוני 2008 בסטודיו 54. ראסל זכתה על הופעתה בפרס התיאטרון העולמי (אנ'), והייתה מועמדת לפרס דרמה דסק ולפרס טוני לשחקנית הטובה ביותר במחזמר והפסידה לפטי לופון.
ב-2009 הופיעה ראסל בפרק הפתיחה של סדרת הטלוויזיה "Minder" בתפקיד פטרה.
ראסל שיחקה פעמיים במחזמר "אל תוך היער". ב-1998 גילמה את סינדרלה בהפקה של דונמאר ורהאוס, וב-2010 שיחקה בתפקיד אשת האופה בהפקה של התיאטרון הפתוח בריג'נטס פארק.
באוגוסט 2012 חזרה ראסל להופיע בלונדון במחזה "Soho Cinders" שהוצג בתיאטרון סוהו. בהמשך גילמה את מרי במחזמר "Merrily We Roll Along" מאת סטיבן סונדהיים בתיאטרון הרולד פינטר בווסט אנד שבלונדון, ואחר כך ב-Menier Chocolate Factory.
החל מפברואר 2014 הופיעה ראסל בתפקיד פנלופה פניווייז בהפקה הלונדונית של המחזמר "Urinetown: The Musical בתיאטרון סיינט ג'יימס. בספטמבר 2014 גילמה שוב את אותה דמות בתיאטרון אפולו בווסט אנד.
בינואר 2016 כיכבה יחד עם שילה הנקוק בהפקה של המחזה "Grey Gardens" בסאות'ארק פלייהאוס.
בדצמבר 2016 החליפה ראסל את השחקנית סוזן טולי בתפקיד מישל פולר באופרת הסבון של ערוץ BBC One "איסטאנדרס".
ביוגרפיה > חיים אישיים

ראסל היא בת זוגו של השחקן ריי קולטהרד, ולהם בת אחת.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1983 |  | Nanny | ג'ויס פרקר | סדרת טלוויזיה |
| 1984 |  | Dramarama | אליס ווקר | בפרק "The Purple People Eater" |
| 1985 |  | Sacred Hearts | קייט |  |
| 1985 |  | Home to Roost | כריסטין | בפרק "All You Need Is Love" |
| 1988 |  | The Fear | ויקי | סדרת טלוויזיה (פרק אחד) |
| 1988 |  | Scene | ג'ו | בפרק "QPR Askey Is Dead" |
| 1989 |  | Saracen | טרייסי | בפרק "Robbers" |
| 1990 |  | Missing Persons | ג'אן | סרט טלוויזיה |
| 1990-1992 |  | On the Up | מגי לומקס | סדרת טלוויזיה |
| 1989–1995 |  | The Bill | סוזן דובסון / רוונה מיינט / קלי ביילי |  |
| 1998 |  | Picking up the Pieces | ברנדט וואלאס | סדרת טלוויזיה |
| 2000 |  | Peak Practice | ג'יליאן סאוויל |  |
| 2001 |  | Men Only | לין | סרט טלוויזיה |
| 2005 | דוקטור הו | Doctor Who | מנהלת קומה | בפרק "The Parting of the Ways" ובפרק "Bad Wolf" |
| 2002–2005 |  | Born and Bred | דבורה גילדר | סדרת טלוויזיה |
| 2009 |  | Minder | פטרה בנט | סדרת טלוויזיה |
| 2009 | הולבי סיטי | Holby City | גרייס קולינס | בפרק "To Have and to Hold" |
| 2011 | אל תוך היער | Into the Woods | אשת האופה |  |
| 2012 | גן עדן לנשים | The Paradise | גברת בלנטיין | סדרת טלוויזיה (2 פרקים) |
| 2013 |  | Merrily We Roll Along | מרי פלין |  |
| 2014 | תקראו למיילדת | Call the Midwife | הנזירה מורגן | סדרת טלוויזיה (פרק אחד) |
| 2015 |  | Mortdecai | בלשית |  |
| 2016–2017 | איסטאנדרס | EastEnders | מישל פאולר |  |
הערות שוליים

↑  "On the Up listing" Internet Movie Database listing, retrieved August 22, 2010
↑  " 'Follies", 1987 listing" sondheimguide.com, retrieved August 23, 2010
↑  "Born and Bred listing" Internet Movie Database listing, retrieved August 22, 2010
↑  Fisher, Philip."Review" britishtheatreguide.info, retrieved August 22, 2010
↑  "Olivier Winners 2006"
↑  "Olivier Winners 2007"
↑  "Jenna Russell: Centre stage"The Independent,9 November 2006
↑  'Amy's View' listing thisistheatre.com, retrieved August 22, 2010
↑  Stanbury, Kate."Jenna Russell reprises Urinetown role" officiallondontheatre.co.uk, July 2014
↑  Dunn, Carrie."BWW Interviews: 'Into The Woods' Jenna Russell" westend.broadwayworld.com, July 20, 2010
| --- | --- |
בקרת זהויות :  ISNI: 0000 0000 4465 3821  LCCN: no2006133530  MusicBrainz: 621bf343-2dd1-40f8-bfdf-0fb70e361600  VIAF: 66238006   WorldCat (עם VIAF): 66238006
גאבור סאבו

| --- | --- |
אין תמונה חופשית
 לידה:  2 בינואר 1927 שארושפטק, הונגריה 
 פטירה:  13 בדצמבר 1996 (בגיל 69) דברצן, הונגריה 
 מקום קבורה:  Debreceni köztemető 
 לימודי רפואה:  Medical University of Debrecen 
 תפקידים:  ביולוג, רופא 
 פרסים והוקרה:  János Csere Apáczai Prize (1987) 
 
גאבור סאבו (בהונגרית: Szabó Gábor;‏ שארושפטק, 2 בינואר 1927 – דברצן, 14 בדצמבר 1996) היה רופא (MD) וביולוג יהודי-הונגרי, פרופסור באוניברסיטה, חבר האקדמיה ההונגרית למדעים (נספח: 1973, רגיל: 1982). קנדידט למדעי הרפואה (1956), דוקטור למדעי הרפואה (PHD) (1971).
קורות חיים

גאבור סאבו נולד במשפחה יהודית כבנם של דיולה סאבו, רופא מחוזי ושל פרידה שוורץ. ב-1944 סיים את לימודיו ואת בחינות הבגרות במחלקה לאנגלית של הקולג' הקלוויניסטי בשארושפטק. במהלך מלחמת העולם השנייה הוא ומשפחתו גורשו למחנה הריכוז והשמדה אושוויץ. הוריו ואחיו נרצחו שם. הוא שהה שלושה עשר חודשים במחנות ריכוז שונים, שרד ושוחרר בדרזדן ב-10 במאי 1945 על ידי כוחות צבא ארצות הברית. אחרי שחזר הביתה נרשם לפקולטה לרפואה של אוניברסיטת דברצן (DOTE), שם למד בין 1945 לבין 1951. בין 1948 לבין 1951, היה מדגים ועוזר במכון לרוקחות של האוניברסיטה למדעי הרפואה בדברצן. מ-1951 עסק בגנטיקה של חיידקים. בין השנים 1951-1956 עבד כאספירנט במחלקה לרוקחות של DOTE במחלקה לאנטיביוטיקה (אספירנט הוא מקבל מלגה שעובד על השגת תואר קנדידט (דוקטורט קטן) במדע. לאחר השגת הדיפלומה אוניברסיטאית וכמה שנות התמחות, יקבל מלגה ובלי תלות בעבודתו האחרת, ויוכל להקדיש את זמנו להמשך השכלה המדעית שלו, במחקר ובהכנת עבודת הדוקטורט שלו. לאחר שלוש שנים, עליו להגן על עבודת הגמר בפני ועדה אקדמית).
ב-1956 היה במוסקבה בביור לימודי.
בין 1956 לבין 1963, הוא היה פרופסור חבר באוניברסיטה במחלקה ובמכון לביולוגיה של DOTE.
ב-1959 היה חוקר אורח בקיימברידג'.
בין השנים 1963-1993 עבד כמנהל המכון לביולוגיה.
הוא היה פרופסור מן המניין באוניברסיטה בין 1963 לבין 1996.
בין 1963 ל-1966 הוא היה סגן רקטור ב-DOTE.
ב-1964 למד במכון לגנטיקה אנושית בקופנהגן.
בין 1971 לבין 1972 היה חוקר אורח באוניברסיטת רוקפלר בניו יורק.
בין 1973 לבין 1979 היה רקטור של DOTE.
בין 1987 ל-בין 1991 עבד כיועץ מדעי של המנהל הכללי של ארגון הבריאות העולמי.
בין 1990 לבין 1993, היה נשיא הוועדה האקדמית של דברצן. הוא היה חבר באקדמיה אירופה (Academia Europaea) משנת 1990.
סאבו ארגן את הוראת הגנטיקה הכללית והרפואית, ביולוגיה רפואית באוניברסיטה. סאבו היה:
המייסד והנשיא של איגוד הגנטיקה ההונגרי.
נשיא הכבוד של האגודה ההונגרית לגנטיקה של האדם.
חבר בוועדת הגנטיקה של האקדמיה ההונגרית למדעים.
חבר בוועדת המערכת של Acta Biologica.
תחום המחקר שלו היה תפקיד האנטיביוטיקה (סטרפטומיצין) בחיי המיקרואורגניזמים המייצרים אותם, מוטציה, התפתחות אינדיבידואלית, טרנספורמציה גנטית של אורגניזמים גבוהים עם DNA חיצוני.
סאבו מחברם של 150 פרסומים, ספר לימוד בביולוגיה רפואית אוניברסיטאית (1970) ומחבר שותף של מספר רב של חוברות באוניברסיטה לגנטיקה וביולוגיה.
חייו הפרטיים

ב-1951 הוא התחתן עם איבויה שֵרָה. נולדו להם שני בנים: גאבור (1953) ושאנדור (1957).
כתביו

Új módszer a mikroorganizmusok által termelt hatóanyagok biológiai kutatására. Kísérletes Orvostudomány (1953)
Streptomyces griseus streptomycin iránti resistentiája és antibiotikum termelése (Debrecen, 1955)
Studies on the Resistence to Streptomycin of Streptomyces griseus. Acta Biologica; Group-wise Growth of Streptomyces in a Medium Containing Streptomycin. Archiv für Mikrobiologie (1957)
Az antibiotikumok szerepe a természetben (Orvostovábbképzés, 1964)
A New Component from the Cell Wall of Streptomyces griseus. Acta Microbiologica; A differenciálódás tanulmányozása mikroorganizmusokon. MTA Biológiai Tudományok Osztálya Közleményei (1967)
Change of Resistence to Lysozime and Ultrasonic Disintegration of the Mycelium of Streptomyces griseus under the Influence of Chelating Agents and Polyvalent Cations. Canadian Journal of Microbiology (1967)
Differenciálódás celluláris szinten. In: A genetika biokémiai problémái (Budapest, 1969)
Orvosi biológia (Budapest, 1970)
Streptomyces griseus differenciálódását befolyásoló anyag izolálása és hatásmódjának tanulmányozása (Debrecen, 1970)
Az antibiotikumok biológiai szerepe. In: Antibiotikumok és vírusok biológiája (Budapest, 1978)
Autoregulators of Secondary Metabolite-ProducingStreptomyces. In: Microbial Physiology and Manufacturing Industry (Budapest, 1988)
Összes műveinek jegyzéke a Magyar Tudományos Művek Tárában: https://m2.mtmt.hu/gui2/?type=authors&mode=browse&sel=10079417
פרסים והוקרה

עיטור מסדר הכשרון של העמל דרג זהב (1965, 1976)
מדליית זיכרון פרו אוניברסיטאית (Pro Universitate) (1976)
פרס אישטוואן ווספרמי (1977)
לעבודה מצטיינת (1979)
עובד מצטיין של אוניברסיטת דבקצן(1980)
פרס אפצאי צ'רה יאנוש (1987)
מדליית הזיכרון אטומקי (1987)
פרס אישטוואן בוצ'קאי (מעיר המחוז דברצן) (1993)
מדליית Pro Scientia Memorial (הוועדה האזורת של MTA) (1996)
אזרחות כבוד של דברצן (1996)
ראו גם

Kapusz–Petrovics–Vásárhelyi: תשעים שנות חינוך רפואי בדברצן. מהדורה שלישית מתוקנת (דברצן, 2008)
György Bot, Nándor Kapusz: שמונים שנות השכלה רפואית בדברצן. היסטוריה של מכונים ומרפאות, ביוגרפיות של הפרופסורים שלה: 1918-1998. דברצן, האוניברסיטה הרפואית של דברצן, 1998.
אנדראש גרגיי : לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001.
מי זה מי הונגרי 1990. ביוגרפיות של יותר מ-6,000 הונגרים חיים. עורך ראשי: פטר הרמן, עורכת: מריה מרקוצי. בודפשט, Láng Kiadó–TEXOFT Kft., 1990.
אלמנך אקדמי הונגרי מדעי לשנה ... בודפשט, האקדמיה ההונגרית למדעים, 1861-1918, 1921, 1924-1943. 77 יחידות. - 1973, 1986, 1991, 1997, 2001.
חברי האקדמיה ההונגרית למדעים 1825-2002. מחברים: לאסלו מרקו, קורנליה בורוץ', מרגיט באלוג. בודפשט, מרכז המחקר החברתי של MTA, 2003.
מי זה מי במדע וטכנולוגיה? עריכה: אמיל סלוקה, לאסלו שניידר. בודפשט, מרכז מידע טכני וספרייה לאומית, 1988.
לקריאה נוספת

הונגרי ובינלאומי מי זה מי 1996, ביוגראף, 1997.
גאבור סאבו ביוגרפיה מפורטת
Nevpont.hu (נקודת שם)
המכון למורשת לאומית
הערות שוליים

↑  "Szülei házasságkötési bejegyzése a sárospataki polgári házassági akv. 69/1922. folyószáma alatt". נבדק ב-2020-02-20.
↑  Orosz László: Szabó Gábor – Megemlékezés (1997) Magyar Tudomány – A MTA folyóirata Online elérhető
| --- | --- |
בקרת זהויות :  BIBSYS: 90403688  BnF: cb16531394q (data)  ISNI: 0000 0001 0982 4637  LCCN: n86029102  NKC: xx0035404  NTA: 184999820  SUDOC: 242697542  VIAF: 67188674   WorldCat (עם VIAF): 67188674
ג'רמי צוקר

| --- | --- |

 לידה:  3 במרץ 1996 (בן 28) פרנקלין לייקס, ארצות הברית 
 מוקד פעילות:  ארצות הברית 
 תקופת הפעילות:  מ-2015
 מקום לימודים:  קולג' קולורדו, Ramapo High School 
 סוגה:  פופ
 שפה מועדפת:  אנגלית 
 חברת תקליטים:  ריפבליק רקורדס • 3OAK
 שיתופי פעולה בולטים:  איוקאי (אנ') • בלאקבר • צ'לסי קאטלר • עדן (אנ')‏ • קווין XCII (אנ')
 www.jeremyzuckermusic.com
 פרופיל ב-IMDb
 
ג'רמי סקוט צוקר (באנגלית: Jeremy Scott Zucker; נולד ב-3 במרץ 1996), הידוע בשם הבמה ג'רמי צוקר (באנגלית: Jeremy Zucker), הוא זמר-יוצר אמריקאי-יהודי, שידוע משיריו "all the kids are depressed" ו-"comethru", שצברו מעל ל-300 מיליון השמעות בספוטיפיי.
דיסקוגרפיה > אלבומי מוזיקה

2020: Love Is Not Dying
דיסקוגרפיה > מיני-אלבומים

2015: Beach Island
2015: Breathe
2017: Motions
2017: idle
2018: stripped.
2018: glisten
2018: summer,
2019: brent ‏(בשיתוף צ'לסי קאטלר)
הערות שוליים

↑  ג'רמי צוקר, באתר And the writer is, דקה 9:38, ‏FEBRUARY 15, 2021
↑  "Jeremy Zucker". Spotify. ארכיון מ-2020-05-17. נבדק ב-20 במרץ 2020. {{cite web}}:  (עזרה)
| --- | --- |
בקרת זהויות :  ISNI: 0000 0004 7798 4896  MusicBrainz: e116e0be-c371-4d57-bc09-e2d762d82540  VIAF: 283162664178655000346   WorldCat (עם VIAF): 283162664178655000346 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
גארי קייהיל

גארי ג'יימס קייהיל (באנגלית: Gary James Cahill; נולד ב-19 בדצמבר 1985 בדרונפיל שבאנגליה) הוא כדורגלן עבר אנגלי, ששיחק בעמדת הבלם. קייהיל שיחק בעברו בין היתר באסטון וילה, אליה עלה מהנוער, בבולטון וונדררס, צ'לסי, (בה שימש כקפטן) וקריסטל פאלאס.
קריירה

קייהיל החל לשחק באקדמיית הנוער של אסטון וילה בגיל 15, לאחר שהרשים מספר סקאוטים בליגה המקומית. לאחר 4 עונות במדי אסטון וילה, מהן בילה שנתיים בהשאלה לקבוצות מליגת המשנה, נמכר קייהיל לקבוצה בולטון וונדררס עבור סכום של כ-5 מיליון פאונד. באצטדיון ריבוק הפך קייהיל לאחד ממרכזי ההגנה של הקבוצה, תוך שהוא זכה בפרס השחקן החדש הטוב ביותר בעונתו הראשונה, ואף התמנה לסגן הקפטן.
במועד ההעברות של חורף 2012, נקנה קייהיל על ידי קבוצת העילית מלונדון, צ'לסי, בעבור שמוערך ב-7 מיליון פאונד. קיהייל קיבל מקום מיידי ברוטציית ההגנה של הכחולים, ועלה לשחק ב-11 הפותחים הן בחצי גמר ליגת האלופות נגד ברצלונה והן במשחק הגמר נגד באיירן מינכן. בחצי עונתו הראשונה בלונדון, שיחק קיהייל ב-19 משחקים, בהם כבש שני שערים ומסר בישול אחד. עונה לאחר מכן פתח בהרכב קבוצתו בגמר הליגה האירופית 2013, בו ניצחה צ'לסי 1–2 את בנפיקה ליסבון בדרך לזכייה בתואר.
בעונת 2016/17 קייהיל לבש את סרט הקפטן מספר רב של פעמים מכיוון שהקפטן ג'ון טרי מיעט לשחק. לקראת עונת 2017/18 קייהיל הפך לקפטן של צ'לסי בצורה רשמית בגלל עזיבתו של ג'ון טרי לאסטון וילה.
ב-1 ביולי 2019 שוחרר מצ'לסי באופן רשמי, לאחר שקיבל דקות משחק מועטות בלבד במשחקי עונת 2018/2019.
ב-20 באוגוסט 2021 חתם בבורנמות' מהצ'מפיונשיפ לעונה אחת.
קריירה > קריירת נבחרות

קיהייל שיחק עם הנבחרת הצעירה של אנגליה באליפות אירופה בכדורגל עד גיל 21 בשנת 2007, בה אנגליה הודחה רק בשלב חצי הגמר. משחקו הראשון במדים הלאומיים של הנבחרת הבוגרת היה ב-3 בספטמבר 2010, במשחק נגד נבחרת בולגריה. קייהיל נבחר על ידי רוי הודג'סון, מאמן אנגליה, לסגל עבור טורניר יורו 2012, אך נפצע במשחק ההכנה מול נבחרת בלגיה ולא שותף בטורניר.
תארים

אליפות אנגליה (2): 2014/15, 2016/17
גביע ה-FA:‏ 2012
גביע הליגה האנגלית: 2011/12
ליגת האלופות: 2011/12
הליגה האירופית: 2012/2013, 2018/2019
הערות שוליים

↑  רשמית: צ'לסי רכשה מריאל את קובאצ'יץ', באתר ערוץ הספורט, 1 ביולי 2019
| נבחרת אנגליה – מונדיאל 2014 |
| --- | --- | --- |
|  1 הארט •  2 ג'ונסון •  3 ביינס •  4 ג'רארד •  5 קייהיל •  6 ג'אגיילקה •  7 וילשר •  8 למפארד •  9 סטארידג' •  10 רוני •   11 ולבק •  12 סמולינג • 13 פוסטר •  14 הנדרסון • 15 אוקסלייד-צ'מברלין • 16 ג'ונס • 17 מילנר • 18 למברט • 19 סטרלינג • 20 לאלאנה • 21 בראקלי • 22 פורסטר • 23 שו • מאמן: הודג'סון |  1 הארט •  2 ג'ונסון •  3 ביינס •  4 ג'רארד •  5 קייהיל •  6 ג'אגיילקה •  7 וילשר •  8 למפארד •  9 סטארידג' •  10 רוני •   11 ולבק •  12 סמולינג • 13 פוסטר •  14 הנדרסון • 15 אוקסלייד-צ'מברלין • 16 ג'ונס • 17 מילנר • 18 למברט • 19 סטרלינג • 20 לאלאנה • 21 בראקלי • 22 פורסטר • 23 שו • מאמן: הודג'סון | אנגליה |
| נבחרת אנגליה – יורו 2016 |
| --- | --- | --- |
|  1 הארט •  2 ווקר •  3 רוז •  4 מילנר •  5 קייהיל •  6 סמולינג •  7 סטרלינג •  8 לאלאנה •  9 קיין •  10 רוני •   11 ורדי •  12 קליין • 13 פורסטר •  14 הנדרסון • 15 סטארידג' • 16 סטונס • 17 דייר • 18 וילשר • 19 בראקלי • 20 אלי • 21 ברטרנד • 22 רשפורד • 23 היטון • מאמן: הודג'סון |  1 הארט •  2 ווקר •  3 רוז •  4 מילנר •  5 קייהיל •  6 סמולינג •  7 סטרלינג •  8 לאלאנה •  9 קיין •  10 רוני •   11 ורדי •  12 קליין • 13 פורסטר •  14 הנדרסון • 15 סטארידג' • 16 סטונס • 17 דייר • 18 וילשר • 19 בראקלי • 20 אלי • 21 ברטרנד • 22 רשפורד • 23 היטון • מאמן: הודג'סון | אנגליה |
| נבחרת אנגליה – מונדיאל 2018 (מקום רביעי) |
| --- | --- | --- |
|  1 פיקפורד •  2 ווקר •  3 רוז •  4 דייר •  5 סטונס •  6 מגווייר •  7 לינגארד •  8 הנדרסון •  9 קיין •  10 סטרלינג •   11 ורדי •  12 טריפייר • 13 באטלנד •  14 ולבק • 15 קייהיל • 16 ג'ונס • 17 דלף • 18 יאנג • 19 רשפורד • 20 אלי • 21 לופטוס-צ'יק • 22 אלכסנדר-ארנולד • 23 פופ • מאמן: סאות'גייט |  1 פיקפורד •  2 ווקר •  3 רוז •  4 דייר •  5 סטונס •  6 מגווייר •  7 לינגארד •  8 הנדרסון •  9 קיין •  10 סטרלינג •   11 ורדי •  12 טריפייר • 13 באטלנד •  14 ולבק • 15 קייהיל • 16 ג'ונס • 17 דלף • 18 יאנג • 19 רשפורד • 20 אלי • 21 לופטוס-צ'יק • 22 אלכסנדר-ארנולד • 23 פופ • מאמן: סאות'גייט | אנגליה |
גארי קולמן

| --- | --- |

גארי קולמן, 2005
 לידה:  8 בפברואר 1968 זאיון, אילינוי, ארצות הברית
 פטירה:  28 במאי 2010 (בגיל 42) פרובו, יוטה, ארצות הברית
 שם לידה:  Gary Wayne Coleman
 מדינה:  ארצות הברית 
 תקופת הפעילות:  1974–2010 (כ־36 שנים) 
 מקום לימודים:  בית ספר קרוסרודס 
 פרופיל ב-IMDb
 
גארי ויין קולמן (באנגלית: Gary Wayne Coleman; ‏8 בפברואר 1968 – 28 במאי 2010) היה שחקן אמריקאי. נודע בעיקר בשל התפקיד אותו גילם בקומדיית המצבים המצליחה "על טעם ועל ריח" בשנים 1978–1986.
ביוגרפיה > נעוריו

קולמן נולד בעיר ציון(אנ') שבמדינת אילינוי בשנת 1968. הוא אומץ על ידי אדמוניה סו, אחות מומחית (nurse practitioner) במקצועה וו.ג. קולמן, מפעיל מלגזה במקצועו. קולמן סבל ממחלה קשה בכליות ( focal segmental glomerulosclerosis – FSGS) אשר גרמה להפסקת צמיחתו בגיל צעיר – בשל כך נשאר קולמן בגובה 1.42 מ' ובעל מראה של ילד צעיר במשך כל חייו. הוא עבר בהמשך שתי השתלות כליה, אחת בשנת 1973 ואחת בשנת 1984, ובשל כך טופל בדיאליזה בקביעות.
ביוגרפיה > קריירה

על אף שקולמן נודע בעיקר בזכות התפקיד אותו גילם בקומדיית המצבים "על טעם ועל ריח", קולמן הופיע עוד קודם לכן, בשנת 1977 בתפקיד אורח בסדרות "משפחת ג'פרסון" ו-"Good Times".
פריצת הדרך הגדולה של קולמן הייתה כאשר שיחק בתפקיד ארנולד ג'קסון בסדרה "על טעם ועל ריח" בתור ילד שאומץ על ידי אלמן עשיר. התוכנית שודרה בשנים 1978 - 1986 וזכתה להצלחה רבה. קולמן הפך לדמות הפופולרית ביותר בתוכנית באותה העת ונודע בעיקר בשל אמרת הכנף הקבועה שלו בסדרה "על מה אתה מדבר, וויליס?" ("?What'choo talkin' 'bout, Willis").
בשנת 1979 הופיע בתפקיד אורח בסדרה באק רוג'רס במאה ה-25.
בשנת 1996 קולמן שיחק בפרק האחרון של "הנסיך המדליק מבל אייר" כארנולד, שם היה עם קונרד ביין בבדיקה בבית של משפחת בנקס במטרה לקנות אותו.
בשנת 2006 גארי השתתף בתפקיד אורח בסדרת הקומדיה לילדים "דרייק וג'וש" בתור האיש שמוכר גרילים.
בשנת 2008 שיחק בדרמה הקומית "באק האוורד הגדול" בכיכובם של טום הנקס וג'ון מלקוביץ', וגילם תפקיד קטן בסרט "שיר הלל אמריקאי".
בעקבות ההצלחה הרבה לה זכה, לאורך השנים כיכב קולמן במספר סרטי קולנוע וסרטים אשר הופקו לשידור בטלוויזיה.
ב-26 בפברואר 2010 קולמן לקה בהתקף אפילפטי על הסט של תוכנית הטלוויזיה "The Insider".
שיחק בשני פרקים בנשואים פלוס.
ביוגרפיה > מותו

קולמן אושפז בתחילה ב-26 במאי 2010 במרכז הרפואי בפרובו שביוטה במצב קשה עם דימום תוך-גולגולתי, לאחר שנפל וקיבל מכה בראשו בביתו אשר בפאתי סולט לייק סיטי. בהמשך שקע קולמן בתרדמת. לבסוף, החליטה משפחתו לנתק אותו ממכשירי ההנשמה. קולמן מת ב-28 במאי 2010.
חיים אישיים

קולמן נישא בחשאי לחברתו מזה חמישה חודשים, שאנון פרייס, בת ה-22, ב-28 באוגוסט 2007. הזוג נפגש לראשונה על הסרט הקומי משנת 2006 "Church Ball".
בחודש מאי 2008 הופיעו קולמן ואשתו בתוכנית הריאליטי "Divorce Court" במטרה להסדיר את חילוקי הדעות ביניהם ולהציל את נישואיהם.
חיים אישיים > מאבקים משפטיים

פרק זה לוקה בחסר. אנא תרמו לוויקיפדיה ו.
בשנת 1989 תבע קולמן את הוריו ואת היועץ עסקי שלו לשעבר על כך שלקחו שלא בצדק 3.8 מיליון דולר מקרן הנאמנות שלו. ב-23 בפברואר 1993 החליט בית המשפט שהנתבעים יפצו את קולמן בסכום של 1,280,000 דולרים.
ב-1998 הואשם בתקיפה, לאחר שתקף אישה שביקשה ממנו חתימה. הוא הורשע ונגזר עליו עונש של מאסר על תנאי וכן תשלום פיצויים לאישה שתקף בסכום של 1,665 דולר.